

Lp kooskõlastaja / koostöö tegija / kaasatav

vastavalt nimekirjale Meie */kuupäev digiallkirjas/* nr 7-1.2/1856-3

**Teavitamine detailplaneeringu avalikust väljapanekust (Kose-Uuemõisa alevikus asuva Metsa tn 9 katastriüksuse detailplaneering)**

Saadame Teile teate planeerimisseaduse § 135 lõike 6 kohaselt.

Kose Vallavalitsus võttis 30.04.2024 korraldusega nr 150 vastu Kose-Uuemõisa alevikus asuva Metsa tn 9 katastriüksuse detailplaneeringu.

Planeeringuala pindala on ca 1,41 ha ning see hõlmab Metsa tn 9 (33701:002:0642) ning osaliselt ka Metsa tänava katastriüksust (33801:001:0386).

Planeeringuga on hoonestamata ja metsasele katastriüksusele kavandatud kaks üksikelamu krunti, kaks kaksikelamu krunti ja üks tänava krunt. Juurdepääsud elamukruntidele on ette nähtud uuelt tupiktänavalt. Kõigil elamukruntidel on lubatud ehitada lisaks elamule ka kolm abihoonet. Elamute suurim kõrgus võib olla 9 m ning abihoonetel 6 m. Suurim ehitistealune pind on üksikelamu kruntidel 459 m² ja kaksikelamu kruntidel 600 m². Üksikelamu krundid on suurustega 1838 m² ja 2492 m², kaksikelamu krundid 3074 m² ja 4085 m² ning tänava krunt 950 m².

Detailplaneeringuga kavandatav on kooskõlas Kose valla üldplaneeringuga. Planeeringu elluviimisega ei kaasne eeldatavasti pikaajalisi negatiivseid mõjusid majanduslikule, sotsiaalsele, kultuurilisele ning looduskeskkonnale.

Detailplaneeringu avalik väljapanek toimub **27.05.-10.06.2024**

* Kose Vallavalitsuse majandusosakonnas (Hariduse tn 1, Kose alevik, II korrus),
* valla veebilehel (https://www.kosevald.ee/detailplaneeringud) ja <https://service.eomap.ee/kosevald/#/planeeringud/planeeringud/378>.

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel eelnevalt aja kokku leppides või elektroonselt endale sobival ajal.

Avaliku väljapaneku jooksul on igal isikul õigus avaldada detailplaneeringu kohta arvamust. Kirjalikud arvamused planeeringu kohta palume esitada hiljemalt 10.06.2024 meiliaadressil vald@kosevald.ee või postiaadressil Kose Vallavalitsus, Hariduse tn 1, Kose alevik, Kose vald, Harju maakond 75101.

Küsimused ja täiendav info: Kose Vallavalitsuse majandusosakond, Siiri Hunt, arhitekt-planeerija, siiri.hunt@kosevald.ee, 54700707.

Lugupidamisega

/allkirjastatud digitaalselt/

Demis Voss

vallavanem

Siiri Hunt, siiri.hunt@kosevald.ee, tel 54700707